**Rossabø menighets handlingsplan- grønn menighet**

Vedtatt i Rossabø menighetsråd 10. Desember 2020

|  |
| --- |
| **Handlingsplan for «Grønn menighet»- Rossabø menighet** |
| Det å ta vare på skaperverket viser nestekjærlighet for de som rammes av klimaendringene nå og for kommende generasjoner. Å være grønn menighet er en konkret måte å ta Guds kall om ansvar for skaperverket og vår neste på alvor. Å være grønn menighet går rett inn i kjernen av å være en diakonal, misjonal menighet og å leve ut Kristus etterfølgelse i praksis!  Rossabø menighet ønsker å bidra i dette arbeidet ved å være registret som «Grønn menighet» og arbeide med dette. Menigheten har derfor utarbeidet følgende handlingsplan for vårt grønne engasjement/arbeid.  **Planen er vedtatt i Rossabø menighetsråd 10. desember 2020**  Signatur leder i menighetsrådet Signatur administrasjonsleder  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Karl Gerhard Bråstein Dahl Silje Olaussen |
| **Forankring:**   1. **Vi vil forankre vårt miljø- og rettferdsengasjement i menighetens planer og årsmeldinger.**   *Dette innebærer:*   * Rossabø menighet vil oppdatere sin diakoniplan og tydeliggjøre menighetens arbeid for å være en «grønn menighet». * Hvert år vil handlingsplanen evalueres, og det vil bli utarbeidet et notat til menighetens årsmelding.  1. **Vi vil arbeide for å ha en miljø- og rettferdighetsansvarlig blant menighetens ansatte.**   *Dette innebærer:*   * Diakonen i Rossabø menighet har hovedansvar for at arbeidet med miljø- og rettferdighetsperspektivet blir ivaretatt i menigheten |
| **Gudstjenesteliv**   1. **Vi vil inkludere miljø, forbruk og rettferdsperspektiv i bønner, liturgi, sang- og salmevalg.**   *Dette innebærer:*   * Gjennom valg av salmer/sanger skal miljø/forbruk og rettferdighetsperspektivet komme frem på våre ulike samlinger. * Bønner og liturgi i gudstjenestene i Rossabø kirke skal gjenspeile menighetens arbeid for å være en «grønn menighet». Deltagere på trosopplæringstiltak kan være med å utforme slike bønner.  1. **Vi vil feire Skaperverkets dag og andre gudstjenester i undring og takknemlighet over skaperverket.**   *Dette innebærer:*   * Rossabø menighet vil gjennomføre gudstjenester som har fokus på hvordan vi utfordres til å ta vare på skaperverket og hvordan vi kan vise vår takknemlighet for alt det skapte. Lekeplassgudstjenesten i mai/juni og høsttakkefesten i september er slike gudstjenester der også barn og unge er involvert.  1. **Vi vil samle inn penger til et grønt prosjekt eller en miljøorganisasjon, f.eks. Kirkens Nødhjelp eller en misjonsorganisasjon.**   *Dette innebærer:*   * Rossabø menighet deltar i Kirkens nødhjelps Fasteaksjonen hvert år i samarbeid med konfirmanter/foresatte og frivillige i menigheten. * Rossabø menighet har misjonsavtale med Stefanusalliansen. De to prosjektene gjennom denne organisasjonen er «Stefanusbarna» og «Anafora/Anastasia». Denne misjonsavtalen er nylig forlenget til 31.12.2023. |
| **Diakoni, undervisning og misjon**     1. **Vi vil integrere miljø-, forbruks- og rettferdsperspektiver i undervisning, trosopplæring og barne- og ungdomsarbeid.**   *Dette innebærer:*   * Vi vil undervise barn og unge som deltar på blant annet 4T6, Tween og konfirmantarbeid om miljø og rettferdighets temaer. Småbarnssang om våren har skapelsen som tema annethvert år. Vårprosjektene til Mini- og MaxiGospel og Tween har hvert år tema hentet fra dette området. Vi jobber med et nytt trosopplæringsprosjekt for femåringer som kommer til å handle om miljø. Tårnagent handler om Stefanusbarna annethvert år.      1. **Vi vil innarbeide vern av skaperverket og kamp for rettferdighet i menighetens diakoniplan**.   *Dette innebærer:*   * Vern av skaperverket og kamp for rettferdighet er sammen med inkluderende fellesskap og nestekjærlighet rammeverket for Rossabø menighets diakoniplan. Her i Rossabø menighet vil vi blant annet ha fokus på kildesortering og ha stort fokus på Kirkens nødhjelps fasteaksjon og innsamlinger til denne organisasjonen som kjemper for en mer rettferdig verden.  1. **Vi vil delta i fasteaksjonen til Kirkens Nødhjelp (KN) og sørge for å ha en KN-kontakt i menigheten.**   *Dette innebærer:*   * Rossabø menighet deltar hvert år i Kirkens Nødhjelps fasteaksjon. Menighetspedagog/kateket er Rossabø menighets KN-kontakt.  1. **Vi vil involvere menigheten i Kirkens Nødhjelps, Changemakers eller andre organisasjoners underskriftskampanjer, og annet påvirkningsarbeid.**   *Dette innebærer:*   * I forbindelse med Kirkens Nødhjelp fasteaksjon før påskeuken kommer de årlig ut med en underskriftskampanje. Rossabø menighet vil årlig vurdere om vi skal markedsføre disse underskriftskampanjene i vår menighet.  1. **Vi vil samarbeide om misjonsprosjekter, gjerne med grønn profil.**   *Dette innebærer:*   * Rossabø menighet har misjonsavtale med Stefanusalliansen. Denne avtalen er nylig forlenget ut 2023. * Stefanusalliansen har fokus på å redusere sitt klimaavtrykk som organisasjon og har også fokus på miljøspørsmål i de ulike prosjektene de støtter. |
| **Informasjon og samarbeid**   1. **Vi vil formidle informasjon om miljø, klima, forbruk og rettferd i menighetens informasjonskanal.**   *Dette innebærer:*   * Rossabø menighet vil formidle stoff om miljø, klima, forbruk og rettferd på sin nettside: kirken.no/rossabo og være pådriver for at slik stoff også blir formidlet i den digitale nettavisen for kirken i Haugesund: https://www.folk-og-kirke.no/  1. **Vi vil involvere menighetens medlemmer i kirkens engasjement for miljø og rettferd.**   *Dette innebærer:*   * Gjennom digitale verktøy og ulike arrangement vil Rossabø menighet prøve å skape økt fokus på disse temaene for menighetens medlemmer. Oppslag i kirken vil tydeliggjøre at Rossabø menighet skal være en grønn menighet. * Årlig gjennomføre en ryddeaksjon utenfor våre lokaler sammen med barna på 4T6      1. **Vi vil utfordre butikkene i vårt nærmiljø på utvalg og profilering av Fairtrade-merkede, økologiske og svanemerkede varer.**   *Dette innebærer:*   * Vi vil undersøke om våre nærbutikker der vi handler inn mat til våre arrangementer kan levere oss større utvalg av Fairtrade-merkede produkter. * vi ønsker å bruke produkter av lokale produsenter og som er kortreist, og produkter merket med «nyt Norge». |
| **Innkjøp, forbruk avfall**   1. **Vi vil kjøpe så lite som mulig, vurdere bruktkjøp og reparasjon og være kritisk til bruk av engangsprodukter ved bevertning/kirkekaffe.**   *Dette innebærer:*   * Vi bruker minst mulig engangsutstyr ved bevertning/kirkekaffe.  1. **Vi vil bruke Fairtrade-merkede produkter.**   Dette innebærer:   * Vi kjøper Fairtrade-kaffe til våre arrangementer. Vi vil vurdere om også andre Fairtrade produkter er aktuelle for menigheten.  1. **Vi vil unngå bruk av miljøgifter i rengjøringsmidler og sprøytemidler.**   *Dette innebærer:*   * Vi vil arbeide for at alle våre vaskemidler er miljømerkede produkter. * Vi vil oppfordre driftsavdeling til å unngå bruk av giftige sprøytemidler utenfor Rossabø kirke.  1. **Vi vil foretrekke miljøsertifiserte leverandører av varer og tjenester, samt bruk av miljømerkede produkter.**   *Dette innebærer:*   * Vi vil gå gjennom menighetens ulike varer og tjenester og sjekke de ulike miljøprofilene og komme med innspill til mer miljøvennlige løsninger der det er mulig.  1. **Vi vil minske vårt papirforbruk.**   *Dette innebærer:*   * Vi vil prøve å redusere vår utskrift av dokumenter ved å lagre flest mulig dokumenter digitalt og ikke i permer dersom det ikke er nødvendig. Møtepapirer kan sendes på e-post og digitale løsninger kan brukes under møtene. * Ved bevertning brukes ikke engangskopper eller tallerkener av papir.  1. **Vi vil sortere avfall for resirkulering, kompostering og spesialavfall til godkjent mottak.**   *Dette innebærer:*   * Rossabø menighet har flere stasjoner i kirken der papir, plast, restavfall og matavfall sorteres. Vi har også egen beholder for glass og metall. Spesialavfall som f.eks lysrør og batterier leveres inn til godkjent mottak. * Vi vil sørge for at det er tydelig for publikum og de ansatte hvordan avfallet skal håndteres i kirkens lokaler. |
| **Energi, transport og reise:**   1. **Vi vil samarbeide med fellesrådet om energibruk og enøk-tiltak i våre kirker og andre bygninger**   *Dette innebærer:*   * Bygget har radiatorer med bergvarme fra borehull. El-kjel til back-up/spisslast. * Vi har installert et varmestyringsanlegg som styres av kalenderbooking. * Rossabø kirke fikk i 2020 byttet ut alle vinduer. * el-tavle byttet i 2020  1. **Vi vil ta en enøk-sjekk av menighetens bygninger.**   *Dette innebærer:*   * Vi ønsker i løpet av 2022 å få gjennomført en enøk-sjekk av bygningsmassen i Rossabø menighet  1. **Vi vil bruke sparepærer/led-lys og slokke lys og annet el-utstyr som ikke er i bruk.**   *Dette innebærer:*   * I menighetens informasjon om “Grønn menighet” minnes det om å huske å slokke lys i rom som ikke er i bruk. * Noen rom har installert lys med automatisk av/på funksjon * Bytte ut til ledlys der det er mulig når lyspærer/rør skal skiftes  1. **Vi vil senke temperaturen når det ikke er folk i kirken, i menighetshuset og på kontorene**   *Dette innebærer:*   * Det er installert varmestyringsanlegg i kirkerom, menighetssal og bruksrom i kjelleretasjen * Nybygg med kontorlokaler og bruksrom vil få varmestyringsanlegg.  1. **Vi vil oppfordre menigheten til å gå, sykle, reise kollektivt eller samkjøre til og fra kirken eller møtelokalet, og tilrettelegge for det.**   *Dette innebærer:*   * Ansatte prøver når det er mulig å gå eller sykle til jobb. * Ved aktiviteter der deltakerne må kjøre bil, oppfordres det til å samkjøre  1. **Vi vil legge til rette for sykkelparkering ved kirken eller møtelokalet.**   *Dette innebærer:*   * Vi vil legge til rette for god sykkelparkering for alle som besøker Rossabø kirke. |